Det skal ikke længere være muligt for danske virksomheder at ansætte borgere fra andre EU-lande, hvis der står danskere i arbejdsløshedskøen, som kan besætte stillingen.

Sådan lyder det i et nyt forslag fra Dansk Folkeparti, der vil tvinge virksomhederne til at dokumentere behovet ved at opsøge den relevante fagforening og arbejdsformidling.

»Vi foreslår, at behovet for arbejdskraftindvandring bliver styret af Danmarks økonomiske behov – og ikke af EU-rettigheder. Derfor mener vi helt grundlæggende, at arbejdskraftindvandring er noget, der skal ske, når der er et behov i en sektor eller branche«, siger Anders Vistisen, der leder Dansk Folkepartis gruppe i Europaparlamentet.